Riadiaca jednotka motora

Riadiaca jednotka motora (iné názvy pozri nižšie) je typ riadiacej jednotky, ktorá riadi sériu akčných členov spaľovacieho motora a takto zabezpečuje optimálny výkon motora. Táto riadiaca jednotka sleduje a vyhodnocuje dáta z celého radu senzorov v motorovom priestore a interpretuje tieto dáta pomocou viacrozmerných máp. Hlavným prvkom riadiacej jednotky motora je elektronický čip (alebo mikroprocesor). Ten obsahuje pamäť, dáta a program (softvér), pomocou ktorých v reálnom čase spracováva a vyhodnocuje množstvo signálov z motora.

Iné názvy 
riadiaca jednotka motora- angl. engine control unit – skr. ECU 
elektronická riadiaca jednotka – angl. electronic control unit – skr. ECU (porovnaj článok elektronická riadiaca jednotka )
 elektronická riadiaca jednotka motora- angl. engine electronic control unit – skr. engine ECU, electronic engine control unit – skr. (E)ECU, E-ECU 
riadiaci modul motora – engine control module – skr. ECM  (Termín sa však niekedy používa na označenie nielen riadiacej jednotky motora, ale akejkoľvek riadiacej jednotky v automobile  )
elektronický riadiaci modul– angl. electronic control module – skr. ECM  (porov. článok elektronická riadiaca jednotka)
elektronický riadiaci modul motora– angl. electronic engine control module – skr. (E)ECM 
elektronické riadenie motora, elektronické ovládanie motora, elektronická regulácia motora- electronic engine control(ler) (system) – skr. EEC(S) 
 (elektronický) motormanažment, systém motormanažmentu/manažmentu motora, (elektronická) jednotka motormanažmentu/manažmentu motora– angl. (electronic) engine management (system) – skr. (E)EMS, EEM, (electronic) engine management unit – skr. EMU, engine management electronic control unit – skr. engine management ECU 
 (obyčajne spolu s riadiacou jednotkou prevodovky:) riadiaci modul pohonnej jednotky – angl.  powertrain control module – skr. PCM 
(v BMW:) digitálna elektronika motora/digitálna motorová elektronika (resp. pre dieselové motory: digitálna dieselová elektronika/digitálna elektronika vznetových motorov /digitálna elektronika vznetového motora)- angl. digital motor electronics – skr. DME(pre dieselové motory: digital diesel electronics – skr. DDE)

Vstupné parametre riadiacej jednotky
Na riadiacu jednotku sú napojené tieto senzory: 
 snímač množstva vzduchu (hmotnostný, alebo objemový)
 snímač tlaku v nasávacom potrubí
 sonda lambda
 snímač teploty nasávaného vzduchu
snímač teploty oleja
snímač teploty chladiacej kvapaliny
 snímač voľnobežných otáčok
 snímač polohy škrtiacej klapky
snímač polohy kľukového hriadeľa
 snímač polohy vačkového hriadeľa, najčastejšie Hallov snímač
 snímač variabilného časovania ventilov
 elektronické riadenie ventilov
 snímač napätia akumulátora

Ďalšie parametre, ktoré sú často mapované riadiacou jednotkou motora:
 Časovanie zapaľovania
 Obmedzovač otáčok motora
 Ovládanie termostatu okruhu chladenia motora pre úpravu teploty chladiacej kvapaliny
 Dodávka správneho množstva paliva v reálnom čase, v závislosti na polohe škrtiacej klapky
 Snímač nízkeho tlaku paliva
 Snímač ventilu wastegate 
 2-stupňové vstrekovanie 
 Variabilné časovanie vačkového hriadeľa
 Antilag systém
 snímač detonačného spaľovania

Riadené systémy
Riadiaca jednotka pre konkrétny typ motora, podľa svojej pokrokovosti a komplexnosti poskytuje niektoré, alebo aj všetky z vymenovaných funkcií (zoznam nie je úplný):
 riadenie prípravy zmesi t.j. vstrekovanie paliva
 riadenie zapaľovania (pri zážihových motoroch)
 riadenie špecifických režimov motora:
 štart
 studený motor
 stabilizáciu voľnobežných otáčok
 antidetonačnú reguláciu
 riadenie rozvodového mechanizmu
 reguláciu vypínaním valcov
 recirkuláciu výfukových plynov
 samodiagnostiku systému tzv. OBD
 korekcia riadenia na nadmorskú výšku
 regeneráciu aktívneho uhlia pre odvetranie palivovej nádrže
 regeneráciu filtra pevných častíc

História riadiacej jednotky motora 

 1970-1979 - Riadiaca jednotka motora začala ovládať niekoľko funkcií, ako napríklad solenoidy na karburátoroch. Neskôr začali niektoré riadiace jednotky motora regulovať zmes na voľnobežných otáčkach.
 1980-1989 - Riadiace jednotky motora sa v zážihových motoroch postupne stali zodpovedné za riadenie a reguláciu paliva, respektíve prípravu zmesi, ako aj zapaľovanie paliva.
 1990-1999 - Súčasťou riadiacích jednotiek sa stalo aj zabezpečenie vozidla, pričom sa pomaly začali objavovať aj pri vznetových motoroch.
 2000-2009 - Riadiaca jednotka prevzala hlavnú rolu nad riadením škrtiacej klapky, ovládaním turbodúchadla a mnohými emisnými systémami.
 2010 až súčasnosť - Riadiaca jednotka získala úplnú kontrolu nad mnohými systémami automobilu. V prípade moderných áut môže mať riadiaca jednotka motora viac ako sto vstupov a výstupov.

Referencie

Externé odkazy
Engine Control System
SECU-3 Jednotka zapaľovania a vstrekovania paliva

Zdroj

Automobilové technológie
Príslušenstvo piestových spaľovacích motorov
Regulácia piestových spaľovacích motorov
Elektronika
Elektrická sústava automobilu